
PARLAMENTUL  ROMÂNIEI

 CAMERA DEPUTAŢILOR                                                  
	          COMISIA JURIDICĂ,

   DE DISCIPLINĂ ŞI IMUNITĂŢI
	
	            Bucureşti, 1 martie 2022
            Nr.4c-13/887/2021/2022
            PLx 512/2021


A V I Z 
asupra

proiectului de Lege pentru aprobarea Ordonanţei de urgenţă a Guvernului nr.109/2021 privind echivalarea funcţiilor publice specifice cu funcţiile publice generale, la nivelul Autorităţii Naţionale pentru Protecţia Consumatorilor
În conformitate cu prevederile art.95 și 117 alin.(3) din Regulamentul Camerei Deputaţilor, Comisia juridică, de disciplină şi imunităţi a fost sesizată spre avizare, în procedură de urgență cu proiectul de Lege pentru aprobarea Ordonanţei de urgenţă a Guvernului nr.109/2021 privind echivalarea funcţiilor publice specifice cu funcţiile publice generale, la nivelul Autorităţii Naţionale pentru Protecţia Consumatorilor, trimisă cu adresa nr. PLx 512 din 25 octombrie 2021, înregistrat la Comisia juridică, de disciplină şi imunităţi sub nr.4c-13/887 din 26 octombrie 2021.
Potrivit prevederilor art. 75 alin. (1) din Constituția României, republicată, și ale art.92 din Regulamentul Camerei Deputaților, Camera Deputaților este Cameră decizională.
Proiectul de lege are ca obiect de reglementare chivalarea funcţiilor publice specifice cu funcţiile publice generale, la nivelul Autorităţii Naţionale pentru Protecţia Consumatorilor. Prin proiect se propune adoptarea unor măsuri privind echivalarea funcţiilor publice specifice cu funcţiile publice generale la nivelul Autorităţii Naţionale pentru Protecţia Consumatorilor în vederea punerii în aplicare a dispoziţiilor art.624 alin (2) din Ordonanţa de urgenţă a Guvernului nr.57/2019.
În şedinţa din data de 1 martie 2022, potrivit art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege supus avizării și a avut în vedere avizul favorabil al Consililui Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde proiectului de lege, un aviz favorabil cu un amendament admis care se regăseste în Anexa prezentului aviz.
În raport de obiectul şi conţinutul reglementării, proiectul de lege face parte din categoria legilor organice.
                   PREŞEDINTE                                                                   SECRETAR
        Laura-Cătălina VICOL CIORBĂ                                     Ladányi László-Zsolt
                                                                                                                                                                                                  Anexă

AMENDAMENTE ADMISE
	Nr.Crt.
	Text ordonanță de urgență
	Forma adpotată de Senat
	Amendament
	Motivare

	1.
	Titlu- ORDONANŢĂ DE URGENŢĂ nr. 109 din 29 septembrie 2021 privind echivalarea funcţiilor publice specifice cu funcţiile publice generale, la nivelul Autorităţii Naţionale pentru Protecţia Consumatorilor
	Titlu - Lege pentru aprobarea Ordonanţei de urgenţă a Guvernului nr.109/2021 privind echivalarea funcţiilor publice specifice cu funcţiile publice generale, la nivelul
	Nemodificat
	

	2.
	
	Articol unic.- Se aprobă Ordonanţa de urgenţă a Guvernului nr.109 din 29 septembrie 2021 privind echivalarea funcţiilor publice specifice cu funcţiile publice generale, la nivelul Autorităţii Naţionale pentru Protecţia Consumatorilor, publicată în Monitorul Oficial al României, Partea I, nr.945 din 4 octombrie 2021
	Art.I - Se aprobă Ordonanţa de urgenţă a Guvernului nr.109 din 29 septembrie 2021 privind echivalarea funcţiilor publice specifice cu funcţiile publice generale, la nivelul Autorităţii Naţionale pentru Protecţia Consumatorilor, publicată în Monitorul Oficial al României, Partea I, nr.945 din 4 octombrie 2021
	

	3.
	Art. 1 - Prin prezenta ordonanţă de urgenţă se echivalează funcţiile publice specifice cu funcţiile publice generale la nivelul Autorităţii Naţionale pentru Protecţia Consumatorilor şi structurilor subordonate, cu respectarea prevederilor art. 384 alin. (2), art. 387 alin. (1) lit. b) şi c) şi art. 468 din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare.
	
	
	

	4.
	Art. 2

La nivelul Autorităţii Naţionale pentru Protecţia Consumatorilor, pentru aparatul central, funcţiile publice specifice se echivalează cu funcţiile publice generale după cum urmează:

a)funcţiile publice specifice de comisar clasa I grad profesional debutant, asistent, principal, superior, se echivalează cu funcţiile publice de execuţie de clasa I, grad profesional debutant/asistent/principal/superior conform art. 392 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare;

b)funcţiile publice specifice de comisar clasa II grad profesional debutant, asistent, principal, superior, se echivalează cu funcţiile publice generale de referent de specialitate clasa II grad profesional debutant, asistent, principal, superior;

c)funcţiile publice specifice de comisar clasa III grad profesional debutant, asistent, principal, superior, se echivalează cu funcţiile publice generale de referent clasa III grad profesional debutant, asistent, principal, superior.
	
	
	

	5.
	Art. 3

La nivelul Autorităţii Naţionale pentru Protecţia Consumatorilor, pentru structurile subordonate, funcţiile publice specifice se echivalează cu funcţiile publice generale după cum urmează:

a)funcţiile publice specifice de comisar clasa I grad profesional debutant, asistent, principal, superior, se echivalează cu funcţiile publice de execuţie de clasa I, grad profesional debutant/asistent/principal/superior conform art. 392 alin. (1) din Ordonanţa de urgenţă a Guvernului nr. 57/2019, cu modificările şi completările ulterioare;

b)funcţiile publice specifice de comisar clasa II grad profesional debutant, asistent, principal, superior, se echivalează cu funcţiile publice generale de referent de specialitate clasa II grad profesional debutant, asistent, principal, superior;

c)funcţiile publice specifice de comisar clasa III grad profesional debutant, asistent, principal, superior, se echivalează cu funcţiile publice generale de referent clasa III grad profesional debutant, asistent, principal, superior;

d)funcţia publică specifică de comisar-şef se echivalează cu funcţia publică de director executiv;

e)funcţia publică specifică de comisar-şef adjunct se echivalează cu funcţia publică generală de şef serviciu sau şef birou, după caz.
	
	
	

	6.
	
	
	După articolul 3, se introduce un nou articol, art.4 cu următorul cuprins:

Art.4 

(1) Începând cu data intrării în vigoare a prezentei legi nivelul salariilor de baza al personalului din cadrul Autorității Naționale pentru Protecția Consumatorilor structuri subordonate și structura centrală se stabilește la nivelul salariului de bază maxim aflat în plată cu personalul Autorității Naționale Sanitar Veterinare și pentru Siguranța Alimentelor, pentru aceeași funcție, categorie, clasă, grad, treaptă și gradație de la nivelul acestora.

(2) Alinierea salariilor pentru aceeași funcție, categorie, clasă, grad, treaptă și gradație se efectuează prin ordin al conducărorului Autorității Naționale pentru Protecția Consumatorilor.

Autor amendament: deputat PSD Laura-Cătălina Vicol Ciorbă

